钦定古今图书集成/理学汇编/经籍典/第052卷 > 连山易卦位合洛书图
## 钦定古今图书集成/理学汇编/经籍典/第052卷 > 连山易卦位合洛书图

《说卦》曰：“万物出乎震，震，东方也。齐乎巽，巽，东南也。齐
也者，言万物之洁齐也。离也者，明也。万物皆相见，南
方之卦也。圣人南面而听天下，向明而治，盖取诸此
也。坤也者，地也。万物皆致养焉，故曰致。役乎坤”，兑，正
秋也，万物之所说也，故曰“说。”“言乎兑，战乎干”，干，西北
之卦也，言阴阳相薄也。坎者，水也，正北方之卦也，劳
卦也，万物之所归也，故曰“劳乎坎。”艮，东北之卦也，万
物之所成终而所成始也，故曰“成言乎艮。”此伏羲则
《洛书》以定八卦之位然也。先儒以此一节明文王八
卦然也，即夫子说卦之辞，证夏时之候，立春在艮，实
应《连山》首艮之说，故夫子干兑之方表而出之曰：“兑，
正秋也”；于艮之方表而出之曰“万物”之所成终而所
成始也。若夫文王作《周易》，建子正而谓行夏之时然
欤？否欤？夫子《系辞》言包牺氏之王天下，必冠以古者
之词，于说卦亦两言以表之，曰“昔者圣人之作《易》”，则
其指包牺氏明矣。故愚谓《河图》《洛书》，并出于伏羲之
世，长民之说为信然。